Pse nuk votuan serbët e Kosovës?
Arsyje nuk ishin vetëm thirrjet e Beogradit por edhe pakënaqësitë e qytetarëve serb me institucionet e Kosovës
Përfaqësuesit politik të serbëve të Kosovës thanë sot se pjesëmarrja e ultë e votuesve të këtij komuniteti në zgjedhjet e 17 nëntorit nuk është vetëm pasojë e thirrjeve të Beogradit për bojkotim të zgjedhjeve në Kosovë, por edhe e pakënaqësive të qytetarëve serb me institucionet e Kosovës. Ata i bënë këto komente gjatë një debati në Çagllavicë, afër Prishtinës, me temën" "Pse serbët e Kosovës nuk morën pjesë në zgjedhje". Srgjan Vasiç, nga Partia Socialiste e Serbisë tha se, përveç serbëve të Kosovës, edhe shqiptarët në masën më të madhe i kanë bojkotuar zgjedhjet dhe sipas tij, pjesëmarrja prej vetëm 42 për qind flet qartë se pjesa më e madhe e qytetarëve nuk janë në anën e atyre që i përfaqësojnë politikisht. , tha zoti Vasiç, duke shtuar se serbët janë ata që në këto hapësira kanë përjetuar atë që kanë përjetuar, dhe ata vet kanë vlerësuar nëse janë plotësuar kushtet për të dalë në zgjedhje ose jo. Përfaqësuesi i Listës Serbe për Kosovën, Randjel Nojkic, tha ndërkaq se ishin institucionet e Kosovës ato që kanë bërë që serbët të mos dalin në zgjedhje. tha zoti Nojkiç. Ndërkaq, Sllavisha Petkoviq, i cili edhe ka përfaqësuar serbët në zgjedhjet e kaluara, nuk përjashtoi ndikimin e kërcënimeve të Beogradit në pjesëmarrjen e serbëve në zgjedhje. Shefi i Organizatës për Siguri dhe Bashkëpunim në Evropë, Tim Guldimann, pjesëmarrje e ultë të serbëve të Kosovës e arsyetoi edhe me thirrjet e Beogradit, por edhe me vet vullnetin e tyre. tha shefi i OSBE-së në Kosovë. Qeveria e Re e Kosovës do të jetë multietnike. Kështu deklaroi nënkryetari i Partisë demokratike të Kosovë, Hajredin Kuqi duke shtuar se PDK do të ndërtojë një qeveri për të gjithë qytetarët e Kosovë. tha nënkryetari i PDK-së. Zoti Kuçi, duke deklaruar se Partia e tij do ta qeverisë Kosovën, bëri ftesë përfaqësuesve të serbëve të Kosovës që të jenë pjesë e institucioneve në mënyrë që t'i mbrojnë interesat e komunitetit serb. //rd//